At Botha

At Botha (gebore 23 Desember 1949) is 'n Suid-Afrikaanse akteur en skilder. Hy is veral bekend vir sy rolle in die Afrikaanse TV-dramas soos Vyfster (1984) en Dryfsand (2006).Profiel op TVSA, besoek op 4 November 2012

Hy was met die aktrise Annalise Bosch getroud. Hulle seun, Pieter Bosch-Botha, was ook 'n akteur, regisseur en vervaardiger.

 Lewe 
Botha is op Kroonstad in die Vrystaat gebore as die seun van ’n onderwyser en het as kind op verskeie dorpe gewoon.At Botha by ESAT Hy het aan die Hoërskool Menlopark in Pretoria gematrikuleer en sy dramastudie aan die Potchefstroomse Universiteit voltooi. Hy was ’n akteur by Sukovs en Truk, waar hy in opvoerings van Die Drie Susters, Twaalfde Nag en Charley se Tante opgetree het. Hy het geleidelik vir sy rolprent- en TV-werk bekend geraak, insluitende die rolprent Stander en die TV-dramareekse Vyfster (1984), Egoli, Dryfsand (2007) en Erfsondes (2008).

Hy skilder die grootste deel van sy lewe, hoewel hy geen formele opleiding gehad het nie. Hy het in latere jare sukses begin behaal met onder meer landskappe, oes- en seetonele.

 Filmografie 

Blink Stefaans, 1981
Bosveldhotel, die moevie, 1982 as Dr. Wynand Nel
Grensbasis 13, 1979
Vyfster (TV-reeks), 1984
Hostage, 1987 as Raoul
Wild Zone, 1989 as Kubaanse Luitenant
Stander, 2003 as Generaal Viljoen
Dryfsand (TV-reeks), 2006 as Heinrich Bessermann

 Verwysings 

Kategorie:Geboortes in 1949
Kategorie:Lewende mense
Kategorie:Suid-Afrikaanse manlike akteurs van die 20ste eeu
Kategorie:Suid-Afrikaanse manlike akteurs van die 21ste eeu